מרסלו בייאלסה

קריירה כמאמן

בייאלסה שיחק כמגן בקבוצת ניואל'ס אולד בויס לתקופה קצרה בטרם פרש לקריית אימון. 
קבוצתו הראשונה היית ניואל'ס אולד בויס אותה הוא הוליך לאליפות השנייה בתולדות המועדון אחרי שזכה באפרטורה 1990, מאוחר יותר הוא הוליך את קבוצתו לניצחון על בוקה ג'וניורס ולזכייה באליפות הכוללת (זוכות שני הטורנירים נפגשו לצמד משחקים והמנצחת הוכתרה לאלופה) ובזכייה נוספת בקלאוסורה 1992, בנוסף הוא הוביל את הקבוצה עד גמר גביע הליברטדורס אך הפסיד לקבוצת סאו פאולו הברזילאית בבעיטות עונשין מ-11 מ'. בייאלסה נערץ על ידי אוהדי ניואל'ס, והמועדון החליף ב-2009 את שמו של האצטדיון הביתי לאצטדיון מרסלו בייאלסה.
בתום אותה עונה הוא עבר למקסיקו שם אימן את קבוצת אטלס וקבוצת קלוב אמריקה בטרם חזר לארגנטינה ב-1997 כדי להדריך את ולס סרספילד והוביל אותה לזכייה בקלאוסורה 1997.
ביולי 1998 חתם בייאלסה על חוזה בקבוצת אספניול הספרדית אך אימן אותה חודשיים בלבד לאחר שקיבל את הצעת התאחדות הכדורגל הארגנטינאית לאמן את הנבחרת.

כמאמן נבחרת ארגנטינה

בייאלסה מונה למאמן נבחרת ארגנטינה אחרי שדניאל פסארלה הגיש את התפטרותו לאחר כשלונו לזכות במונדיאל 1998.
תחת הדרכתו הפכה ארגנטינה לאחת הנבחרות הטובות בעולם, הוא סיים את מוקדמות הגביע העולמי בפער גדול משאר יריבותיה והייתה הפייבוריטית הגדולה לזכייה במונדיאל 2002.
לרוע מזלו הוגרלה הנבחרת לבית המוות אשר כלל את היריבה הוותיקה אנגליה, את שוודיה, אחת הנבחרות הטובות באירופה ואת ניגריה, אז הנבחרות האפריקאית הטובה ביותר.
אחרי ניצחון דחוק במשחק הפתיחה על ניגריה משער של גבריאל בטיסטוטה, התמודדה ארגנטינה מול אנגליה, המשחק קיבל משמעות מיוחדת בעיקר בשל אירוע משחק רבע הגמר במונדיאל הקודם בו הורחק דייוויד בקהאם והמשחק הסתיים בניצחון ארגנטינאי בתום ההכרעה בבעיטות עונשין, אנגליה ניצחה במשחק בזכות שער של בקהאם בבעיטת עונשין מ-11 מ' וארגנטינה התייצבה למשחק השלישי בידיעה שרק ניצחון יבטיח את העלייה, למרות השליטה המוחלטת של ארגנטינה המשחק הסתיים בתיקו 1:1 וארגנטינה הודחה מהמשך התחרות.
בקשתו של בייאלסה להתפטר לא התקבלה על ידי ראשי ההתאחדות אך בייאלסה, ביחד עם חואן סבסטיאן ורון, הפך לאדם השנוא בקרב הארגנטינאיים.
בהמשך הוא הוביל את ארגנטינה לגמר הקופה אמריקה תוך כדי תצוגת כדורגל מרשימה ולזכייה במדליית הזהב האולימפית ב- אולימפיאדת אתונה 2004, כאשר נדמה היה שהקהל הארגנטינאי סלח לבייאלסה, החליט בייאלסה להתפטר מתפקידו לאחר הניצחון מול פרו. התפטרותו התקבלה בתדהמה בארגנטינה ובמקומו מונה חוסה נסטור פקרמן.

בנבחרת צ'ילה

בייאלסה מונה כמאמנה החדש של נבחרת צ'ילה אחרי כשלונה של הנבחרת בקופה אמריקה. משחקו הראשון במוקדמות הגביע העולמי נערך בבואנוס איירס מול נבחרתו הקודמת ונבחרת מולדתו ארגנטינה שהסתיים בניצחון ארגנטינה בתוצאה 0-2.

באתלטיק בילבאו

ביולי 2011 מונה בייאלסה למאמן אתלטיק בילבאו ונחל עמה הצלחות רבות בליגה האירופית ובליגה. ניצחון כפול על מנצ'סטר יוניטד - 2-3 באולד טראפורד ו-1-2 באצטדיונה הביתי של בילבאו. כמו כן, רשם באיילסה ניצחון על שאלקה 04 הגרמנית בחוץ 2-4. הוא הוביל את בילבאו עד לגמר הליגה האירופית אך שם קבוצתו הפסידה 3-0 לאתלטיקו מדריד.
באותה עונה בייאלסה גם הוביל את בילבאו לגמר הגביע הספרדי, אך קבוצתו הפסידה 3-0 לברצלונה.
בתחילת חודש יולי 2012, התפטר בייאלסה מאימון הקבוצה לאחר שלא קיבל גיבוי מהנהלת הקבוצה, לאור ריב אליו נקלע אל מול שיפוצניקים שעיכבו עבודות שדרוג שביצעו במתקן האימונים של המועדון. אולם, יממה לאחר מכן, הודיע בייאלסה כי הוא חוזר בו מהתפטרותו. ביוני 2013 סיים את תפקידו בקבוצה.

מרסיי

לאחר מונדיאל 2014, חתם מרסלו בייאלסה באולימפיק מרסיי לשנתיים.

לאציו

ב-6 ביולי 2016 התמנה בייאלסה לתפקיד מאמן לאציו, על אף מועמדותו לאימון נבחרת ארגנטינה.
כעבור יומיים התפטר מתפקידו במפתיע.

ליל

ב-24 במאי 2017 התמנה ביילסה למאמן ליל מהליגה הצרפתית. ב-15 בדצמבר 2017 פוטר מתפקידו לאחר השעייה של חודש ורצף כשלונות של ליל.

לידס יונייטד

ב-15 ביוני 2018 מונה למאמן לידס יונייטד מהצ'מפיונשיפ.

אישי

בפעמים רבות אמר שהוא בעל אוסף של מעל 25,000 קלטות וידאו של משחקי כדורגל אותן ניתח לפרטי פרטים, מהן למד 28 דרכים להציב שחקנים על המגרש, 11 דרכים להגיע אל השער ו-17 מהלכים התקפיים אפשריים.
אחד האנשים המוערכים ביותר על ידי מאמן ברצלונה לשעבר, ג'וספ "פפ" גווארדיולה, וחבר טוב ביותר של פפ.
אחיו רפאל הוא פוליטיקאי בעוד שאחותו מריה אאוחניה מכהנת בתור מושל חבל סנטה פה.